作者:虞世南
標題:賦得慎罰
內容:帝圖光往冊，上德表鴻名。道冠二儀始，風高三代英。樂和知化洽，訟息表刑清。罰輕猶在唸，勿喜尚留情。明慎全無枉，哀矜在好生。五疵過亦察，二闢理彌精。幪巾示廉恥，嘉石務詳平。每削繁苛性，常深惻隱誠。政寬思濟猛，疑罪必從輕。於張懲不濫，陳郭憲無傾。刑措諒斯在，歡然仰頌聲。